laion/Wikipedia-Exotic huggingface dataset:
ক্লোরোপ্লাস্ট

উদ্ভিদ কোষের একটি অত্যন্ত গুরুত্বপূর্ণ অঙ্গাণু হচ্ছে প্লাস্টিড। সবুজ রঙের এই প্লাস্টিডগুলিতে সালোকসংশ্লেষণ প্রক্রিয়া ঘটে। এদের স্ট্রোমার মধ্যে ক্লোরোফিল অণুর উপস্থিতির জন্যেই এদের রং সবুজ হয়। ক্রোরোপ্লাস্ট দুইস্তর বিশিষ্ট একটি পর্দা দ্বারা আবৃত থাকে। বাইরের দিকের স্তরটিকে বলা হয় বহিঃস্তর এবং ভেতরের দিকের স্তরটিকে বলা হয় অন্তঃস্তর। ক্রোরোপ্লাস্টে গ্রানাম (বহুবচনে গ্রানা) চাকতি নামক একটি স্তরিভূত অঙ্গ থাকে। একটি ক্লোরোপ্লাস্টে সাধারণত ৪০-৮০টি গ্রানা থাকে এবং এই গ্রানাগুলো একটির পর একটি সজ্জিত হয়ে ৫-২৫টি গ্রানাম চক্র বা চাকতি গঠন করে। ক্লোরোপ্লাস্টে অবস্থিত গ্রানাগুলো পরস্পর গ্রানাম ল্যামেলা নামক নালিকা দ্বারা সংযুক্ত থাকে। ক্লোরোপ্লাস্ট মূলত থাকে গাছের পাতায়, কচি কান্ডের ত্বকে, ফুলের বৃতিতে এবং কচি ফলের ত্বকে। সাধারণত যে সমস্ত কোষকলাতে সালোকসংশ্লেষণ হয়, সেই সব কলার কোষে প্রচুর পরিমাণে ক্লোরোপ্লাস্ট উপস্থিত থাকে। এছাড়াও বীজের মধ্যে ভ্রূণে আর বড় গাছের প্যারেনকাইমা কলার কোষে ক্লোরোপ্লাস্ট পাওয়া যায়। সাধারণত একটি উদ্ভিদ কোষে গড়ে ১০-৪০টি ক্লোরোপ্লাস্ট থাকে। ক্লোরোপ্লাস্ট এর গঠন: ১/আবরণী ঝিল্লি: সমস্ত ক্লোরোপ্লাস্ট একটি দুই স্তর বিশিষ্ট ঝিল্লি দ্বারা আবৃত থাকে। এটি লিপিড ও প্রোটিন দ্বারা গঠিত। ২/স্ট্রোমা: ঝিল্লি দ্বারা আবৃত পানিগ্রাহী ম্যাট্রিক্স বিদ্যমান। ৩/থাইলাকয়েড ও গ্রানাম: স্ট্রোমাতে অসংখ্য থাইলাকয়েড থাকে। এটি থলে আকৃতির। কতকগুলো থাইলাকয়েড এক সাথে একটির উপর আরেকটি স্তূপ মত থাকে। থাইলাকয়েড এর এই স্তূপকে গ্রানাম বলা হয়। ৪/স্ট্রোমা ল্যামেলি: দুটি পাশাপাশি গ্রানার কিছু সংখ্যক থাইলাকয়েডস সূক্ষ্ম নালিকা দ্বারা সংযুক্ত থাকে। এই সংযুক্তকারী নালিকাকে স্ট্রোমা ল্যামেলি বলে। ৫/ফটোসিনথেটিক ইউনিট : থাইলাকয়েড মেমব্রেন বহু গোলাকার বস্তু বহন করে। এর মধ্যে ATP তৈরির সকল এনজাইম থাকে। মেমব্রেন গুলোতে অসংখ্য ফটোসিনথেটিক ইউনিট থাকে। প্রতি ইউনিটে ক্লোরোফিল- এ, ক্লোরোফিল- বি, ক্যারোটিন, জ্যান্থোফিল এর প্রায় ৩০০-৪০০ অণু থাকে। এছাড়া বিভিন্ন ধরনের এনজাইম, ফসফোলিপিড ইত্যাদি থাকে। ৬/DNA ও রাইবোজোম: ক্লোরোপ্লাস্টে তার নিজ DNA ও রাইবোজোম থাকে। এদের সাহায্যে ক্লোরোপ্লাস্ট নিজস্ব প্রতিরুপ সৃষ্টি ও কিছু প্রয়োজনীয় প্রোটিন তৈরি করতে পারে। ক্লোরোপ্লাস্ট শব্দটি এসেছে গ্রিক শব্দ "ক্লোরোস" এবং "প্লাস্টেস" থেকে। ক্লোরোস (χλωρός) অর্থ সবুজ এবং প্লাস্টেস (πλάστης) অর্থ যা গঠিত হয়। ১৮৮৩ সালে Andreas Schimper এর নামকরণ করেন। শর্করা জাতীয় খাবার প্রস্তুত করা। সৌর শক্তিকে জৈবনিক শক্তিতে রূপান্তর করা। ফটোফসফোরাইলেশন অর্থাৎ, সূর্যের আলোর সহায়তায় ADPকে ATPতে রূপান্তর। ফটোরেসপিরেশন বা আলোক শ্বসন ঘটায়। "গ্রানা"য় সালোকসংশ্লেষণের আলোক পর্যায় এবং "স্ট্রোমা"য় অন্ধকার পর্যায়ের বিক্রিয়া হয়। এরা নিজ প্রয়োজনে প্রোটিন ও নিউক্লিক এসিড তৈরি করে। কিছু RNA ও ফ্যাটি এসিড এর সংশ্লেষণও ঘটে। ক্লোরোপ্লাস্ট থেকে ক্রোমোপ্লাস্ট ও লিউকোপ্লাস্ট গঠিত হতে পারে। এতে নিজস্ব রাইবোজোম থাকে যা কিছু প্রোটিন সংশ্লেষণ করে। এতে নিজস্ব DNA থাকায় সাইটোপ্লাজমিক ইনহেরিটেন্স এ অংশ নেয়। https://www.etymonline.com/word/chloroplast https://web.archive.org/web/20131019121025/http://publikationen.stub.uni-frankfurt.de/frontdoor/index/index/docId/19551 https://books.google.com.bd/books?id=OT8GCAAAQBAJ&redir_esc=y
সফদর জং

সফদর জং (হিন্দি: सफ़्दरजंग, উর্দু: صفدرجنگ‎‎) (জন্ম. আনুমানিক ১৭০৮ – মৃত্যু. ৫ অক্টোবর ১৭৫৪) ছিলেন আওধের সুবেদার নবাব। ১৭৩৯ সালের ১৯ মার্চ থেকে ১৭৫৪ সালের ৫ অক্টোবর পর্যন্ত তিনি নবাব হিসেবে আসীন ছিলেন। সফদর জং এর জন্মনাম ছিল মুহাম্মদ মুকিম। তিনি পারস্যের খোরাসানে জন্মগ্রহণ করে। ১৭২২ সালে তিনি ভারতে অভিবাসী হন। ১৭৩৯ সালে সফদর জং তার চাচা এবং শ্বশুর সাদাত আলি খানের উত্তরসুরি হিসেবে আওধের শাসনভার লাভ করেন। এজন্য নাদির শাহকে প্রায় ২ কোটি রুপি প্রদান করতে হয়েছে। মুঘল সম্রাট মুহাম্মদ শাহ তাকে “সফদর জং” উপাধিতে ভূষিত করেছিলেন। সফদর জং একজন সফল প্রশাসক ছিলেন। আওধের উপর নিয়ন্ত্রণ বজায় রাখা ছাড়াও তিনি দুর্বল হয়ে পড়া মুহাম্মদ শাহকে মূল্যবান সহযোগিতা প্রদান করেছেন। পরে তাকে কাশ্মীরের শাসনভারও দেয়া হয় এবং তিনি দিল্লি দরবারের একজন কেন্দ্রীয় ব্যক্তি হয়ে উঠেন। মুহাম্মদ শাহের পরবর্তী সময়গুলোতে তিনি মুঘল প্রশাসনের সম্পূর্ণ নিয়ন্ত্রণ লাভ করেছিলেন। ১৭৪৮ সালে আহমেদ শাহ বাহাদুরের ক্ষমতালাভের সময় সফদর জং উজির উল মামালিক-ই-হিন্দুস্তান বা ভারতের প্রধানমন্ত্রী হিসেবে আসীন হন। এছাড়াও তিনি আজমিরের গভর্নর এবং নারনাউলের ফৌজদার হন। তবে দরবারের রাজনীতির কারণে শেষপর্যন্ত ১৭৫৩ সালে তিনি বরখাস্ত হন। ১৭৫৩ সালের ডিসেম্বরে তিনি আওধে ফিরে আসেন এবং ফৈজাবাদকে সামরিক সদরদপ্তর করেন। ১৭৫৫ সালের অক্টোবরে ৪৬ বছর বয়সে ফৈজাবাদের নিকটে সুলতানপুরে তার মৃত্যু হয়। সফদর জঙের মাজার ১৭৫৪ সালে নির্মিত হয়েছিল। এটি নয়াদিল্লির সফদর জং সড়কে অবস্থিত। এছাড়াও এই এলাকায় তার নামে কিছু স্থাপনা রয়েছে যেমন সফদরজং বিমানবন্দর, সফদর জং হাসপাতাল, সফদরজং টার্মিনাল এবং সফদর জং কলোনি। আবুল হাসান ইবনে মির্জা গিয়াস বেগ Princely States of India "HISTORY OF AWADH (Oudh) a princely State of India by Hameed Akhtar Siddiqui"। ১ সেপ্টেম্বর ২০০১ তারিখে মূল থেকে আর্কাইভ করা। সংগ্রহের তারিখ ২ জুন ২০১৫।  "Safdar Jang Tomb Garden"। ২৭ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০০৭।  title after death উইকিমিডিয়া কমন্সে সফদর জং সম্পর্কিত মিডিয়া দেখুন। The complete genealogy of Safdarjung can be found here. Indiacoins has an article on Safdarjung here. Tomb of Safdarjung [১].
প্লাস্টিড

প্লাস্টিড' (গ্রীক: πλαστός) হলো ঝিল্লি-আবদ্ধ অঙ্গাণু৷ এটি উদ্ভিদ কোষে পাওয়া যায় এবং কিছু ইউক্যারিওটিক জীবেও পাওয়া যায়। এরা এন্ডোসাইম্বিয়টিক সায়ানোব্যাকটেরিয়া হিসাবে বিবেচিত হয়৷ প্লাস্টিড আর্নস্ট হেকেল আবিষ্কার করেছিলেন এবং তিনি তার নাম দিয়েছিলেন, তবে এ.এফ.ডব্লিউ শিম্পার প্রথম স্পষ্ট সংজ্ঞা দিয়েছিলেন। প্লাস্টিড উদ্ভিদ কোষের এক অনন্য বৈশিষ্ট্য। উদ্ভিদ কোষের সাইটোপ্লাজমের মধ্যে ক্ষুদ্র, দানাদার বিভিন্ন আকারের প্লাস্টিড পাওয়া যায়। এর উপস্থিতির কারণে উদ্ভিদের পাতা,ফুল ও ফলে বিচিত্র রং দেখা যায়। প্লাস্টিডের প্রধান কাজ খাদ্য প্রস্তুত করা, খাদ্য সঞ্চয় করা এবং উদ্ভিদ দেহকে বর্ণময় ও আকর্ষণীয় করা৷ বিভিন্ন ধরনের কীট প্রতঙ্গ কে আকৃষ্ট করে অর্থাৎ পরাগযোগে সাহায্য করাই হলো প্লাস্টিডের কাজ। এছাড়া ক্লোরোপ্লাস্ট সবুজ রঙের হয়ে থাকে।ক্লোরোপ্লাস্টের ভিতর ক্লোরোফিল থাকে যা উদ্ভিদের সালোকসংশ্লেষে সাহায্য করে। উদ্ভিদে, প্লাস্টিডগুলোর বিভিন্ন অবস্থার মধ্যে পার্থক্য হতে পারে, তারা কোষে অবদানের জন্য কোন ফাংশন উপর নির্ভর করে। অবিচ্ছিন্ন প্লাস্টিডস (প্রোপ্লাস্টিডস) নিম্নলিখিত যে কোনো রূপে বিকাশ হতে পারে: ক্লোরোপ্লাস্ট: সবুজ প্লাস্টিড সালোকসংশ্লেষের জন্য৷ উচ্চ শ্রেণীর প্রতিটি উদ্ভিদ কোষে ১০ থেকে ৪০ টি ক্লোরোপ্লাস্ট থাকে। ক্রোমোপ্লাস্ট: রঙ্গক পদার্থ সংশ্লেষণ এবং জমা করে রাখে৷ ক্যারোটিন(কমলা-লাল) ও জান্থোফিল(হলুদ) পিগমেন্টের জন্য এরা রঙিন হয়। লিউকোপ্লাস্ট: এতে কোন রঞ্জক পদার্থ নেই। এতে সূর্যের আলো পৌছায়না। আলোর স্পর্শ পেলে ক্লোরোপ্লাস্টে পরিনত হতে পারে। খাদ্য সঞ্চয় করে রাখা এবং শর্করা থেকে শ্বেতসার জাতীয় খাদ্য তৈরি করা এদের প্রধান কাজ। Sato N (২০০৬)। "Origin and Evolution of Plastids: Genomic View on the Unification and Diversity of Plastids"। Wise RR, Hoober JK। The Structure and Function of Plastids। Advances in Photosynthesis and Respiration। 23। Springer Netherlands। পৃষ্ঠা 75–102। আইএসবিএন 978-1-4020-4060-3। ডিওআই:10.1007/978-1-4020-4061-0_4।  Moore KR, Magnabosco C, Momper L, Gold DA, Bosak T, Fournier GP (২০১৯)। "An Expanded Ribosomal Phylogeny of Cyanobacteria Supports a Deep Placement of Plastids"। Frontiers in Microbiology (English ভাষায়)। 10: 1612। ডিওআই:10.3389/fmicb.2019.01612। পিএমআইডি 31354692। পিএমসি 6640209 । উদ্ধৃতি শৈলী রক্ষণাবেক্ষণ: অচেনা ভাষা (link) উদ্ধৃতি ত্রুটি: <ref> ট্যাগ বৈধ নয়; জীব নামের সূত্রটির জন্য কোন লেখা প্রদান করা হয়নি Wise, Robert R. (২০০৬)। "1. The Diversity of Plastid Form and Function"। Advances in Photosynthesis and Respiration। 23। Springer। পৃষ্ঠা 3–26। আইএসবিএন 978-1-4020-4060-3। ডিওআই:10.1007/978-1-4020-4061-0_1।
জন লিভার

জন কেনেথ লিভার, এমবিই (ইংরেজি: John Lever; জন্ম: ২৪ ফেব্রুয়ারি, ১৯৪৯) লন্ডনের স্টেপনি এলাকায় জন্মগ্রহণকারী ইংল্যান্ডের কোচ ও সাবেক আন্তর্জাতিক ক্রিকেটার। ১৯৭৬ থেকে ১৯৮৬ মেয়াদে ইংল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেন জন লিভার। দলে তিনি মূলতঃ বামহাতি ফাস্ট-মিডিয়াম বোলিংয়ে পারদর্শী ছিলেন। এছাড়াও নিচেরসারিতে অবস্থান নিয়ে ডানহাতে ব্যাটিং করতেন। লিভার ২২ বছর এসেক্স দলে খেলেন। ঐ সময়ই ক্লাবের ইতিহাসে স্বর্ণালী সময় অতিবাহিত হয়। ভ্যাসলিনের ন্যায় তরল পদার্থ বলে লাগানোর ঘটনায় অনেকেই তাকে মনে রেখেছেন। এ ঘটনাটি ছিল প্রথমবারের মতো অখেলোয়াড়ীসূলভ যা বলে আঁচড় কাটা কিংবা অন্য কিছু করা। অধিকতর সুইং করাতে তিনি বলের একপ্রান্তে ভ্যাসলিন লাগিয়েছিলেন বলে জানা যায়। পরবর্তীকালে অবশ্য এ অভিযোগটি প্রত্যাহার করা হয় ও লিভারকে দায়মুক্তি দেয়া হয়। দিল্লিতে ভারতের বিপক্ষে অনুষ্ঠিত ঐ টেস্টে অভিষেকে যে-কোন ইংর‌েজ ক্রিকেটারের সেরা বোলিং পরিসংখ্যানের রেকর্ড গড়া হয় ৭/৪৬। ১৯৯৫ সালে ওয়েস্ট ইন্ডিজের বিপক্ষে ডমিনিক কর্ক ৩ রানের ব্যবধানে এ রেকর্ডটি ভেঙ্গে ফেলেন ৭/৪৩। খেলায় তিনি ১০/৭০ লাভ করে অভিষেক টেস্টে অংশ নিয়ে আরও একটি নতুন ইংর‌েজ রেকর্ড গড়েন যা অদ্যাবধি টিকে রয়েছে। ৩৭ বছর বয়সে টেস্ট ক্যাপ পরিধানের সুযোগ পান তিনি। তিনি বর্ণবাদের সাথে সম্পৃক্ত দক্ষিণ আফ্রিকায় বিদ্রোহী দল নিয়ে গমন করেন। সেখানে অবস্থান করে দেশের সাথে যোগাযোগ রক্ষা করতেন তিনি। পরবর্তীতে অনেকগুলো শীত মৌসুমে নাটালের পক্ষে খেলেন। ক্রিকেট খেলায় অনন্য সাধারণ অংশগ্রহণের স্বীকৃতিস্বরূপ তাকে এমবিই পদবীতে ভূষিত করা হয়। ক্রিকেট সংবাদদাতা কলিন ব্যাটম্যানের মতে, ‘এসেক্সে তিনি ২৩ বছর সেবা দিয়ে প্রতীকি হয়ে আছেন। এছাড়াও তিনি দেশের সর্বাপেক্ষো কুশলী বামহাতি পেশার হিসেবে আবির্ভূত হয়েছিলেন। আত্মজীবনীমূলক গ্রন্থ এ ক্রিকেটার্স ক্রিকেটারে ড্রেসিং রুমে অবস্থানকালীন তাঁর আনন্দময় ভূমিকার কথা তুলে ধরেছেন।’ সাম্প্রতিককালে লিভার ব্যানক্রফট’স স্কুলে শারীরিক শিক্ষা বিষয়ে শিক্ষকতা করছেন। পাশাপাশি মিডলসেক্সের বোলিং কোচেরও দায়িত্ব পালন করছেন। Bateman, Colin (১৯৯৩)। If The Cap Fits। Tony Williams Publications। পৃষ্ঠা 109। আইএসবিএন 1-869833-21-X। সংগ্রহের তারিখ ২৫ এপ্রিল ২০১১।  "Controversies have proved beneficial to the game"। ১৩ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ৩ জুন ২০১৫।  "Sport,England v Pakistan 2006,Cricket,donotuse Observer"। The Guardian। London। ২৭ আগস্ট ২০০৬।  "John's leverage with vaseline"। The Times of India।  Mid-Day – Sports news, indian sports news, international sports news & lot more[স্থায়ীভাবে অকার্যকর সংযোগ] Selvey, Mike (২৪ আগস্ট ২০০৬)। "Sport"। The Guardian। London।  Ezekiel, Gulu (৮ সেপ্টেম্বর ২০০৬)। "Historical echoes of ball-tampering row"। BBC News।  "1st Test: India v England at Delhi, Dec 17–22, 1976"। espncricinfo। সংগ্রহের তারিখ ১৩ ডিসেম্বর ২০১১।  Bancroft's School staff list[স্থায়ীভাবে অকার্যকর সংযোগ] ইএসপিএনক্রিকইনফোতে জন লিভার (ইংরেজি) ক্রিকেটআর্কাইভে জন লিভার (সদস্যতা প্রয়োজনীয়) (ইংরেজি)
বালাই (জীব)

বালাই বা পেস্ট হল একটি উদ্ভিদ বা প্রাণী যা মানুষ বা মানুষের সাথে সংশ্লিষ্ট বিষয়ের (যেমন: কৃষি বা গবাদিপশু উৎপাদন) ক্ষতি সাধন করে। অন্যভাবে বলা যায়, যেসব জীব উচ্চ মৃত্যুহার সংশ্লিষ্ট উপদ্রব এবং মহামারীর (যেমন: প্লেগ) সৃষ্টি করে, তারাই বালাই। মোটাদাগে বললে, 'বালাই' হল মানবিকতার প্রতিদ্বন্দ্বী। অতীতে এই শব্দটি খুব সম্ভবত কেবল প্রাণীর ক্ষেত্রে ব্যবহৃত হবার কারণে, বালাইনাশক বা পেস্টিসাইডকে কীটনাশক বা ইনসেক্টিসাইড বলে কেউ কেউ ভুল করে থাকেন। অর্থনৈতিক দিক দিয়ে সবচাইতে গুরুত্বপূর্ণ বালাই হল পোকা, চেলোপোকা বা মাইট, নেমাটোড ও উদরপদ বা গ্যাস্ট্রোপড। মারিয়াম-ওয়েবস্টারে বালাইয়ের সংজ্ঞা। সংগৃহীতঃ ২ জুন, ২০১৫ ব্রিটানিকা বিশ্বকোষে বালাই নিয়ে নিবন্ধ। সংগৃহীতঃ ২ জুন, ২০১৫ Speiser B. (২০০২), অধ্যায় ২১৯, "Molluscicides.[স্থায়ীভাবে অকার্যকর সংযোগ] ৫০৬—৫০৮ ডিওআই:10.1201/NOE0824706326.ch219 PDF[স্থায়ীভাবে অকার্যকর সংযোগ] In: Pimentel D. (ed.) (২০০২), Encyclopedia of Pest Management. আইএসবিএন ৯৭৮-০-৮২৪৭-০৬৩২-৬.
হারবি আল হিমাইয়ারি

হারবি আল হিমারি (আরবি: حربي الحميري Ḥarbī al-Ḥimyārī) ইয়েমেন জন্মগ্রহণকারী একজন আরবীয় পণ্ডিত। তিনি ৭ম ও ৮ম শতকের মাঝামাঝি সময়ে জীবিত ছিলেন। তিনি বিখ্যাত আলকেমিস্ট জাবির ইবনে হাইয়ান এর শিক্ষক হিসেবে পরিচিত । যদিও তার সম্পর্কে খুব বেশি তথ্য জানা যায় না। তার কাছ থেকে জাবির ইবনে হাইয়ান আলকেমি বা রসায়ন অধ্যয়ন করেছেন। তিনি মিশরীয় রসায়ন সম্পর্কে প্রচুর জ্ঞান রাখতেন। Eric John Holmyard, Makers of Chemistry. London: Oxford University Press, 1931
পকুধ কচ্চায়ন

পকুধ কচ্চায়ন (পালি: पकुध कच्चायन) বা প্রকুধ কাত্যায়ন (সংস্কৃত: प्रकुध कात्यायन) গৌতম বুদ্ধের সমসাময়িক একজন ভারতীয় নিত্যপদার্থবাদী দার্শনিক ছিলেন। তাঁর দর্শনকে শাশ্বতবাদ (পালি: सस्सतवाद, সস্সতবাদ) বা পরমাণুবাদও বলা হয়ে থাকে। সুত্তপিটকের দীঘনিকায়ের সামঞ্ঞফলসুত্তে মগধের রাজা অজাতসত্তু্র সঙ্গে পকুধ কচ্চায়নের সাক্ষাৎকারের বর্ণনা থেকে তাঁর সম্বন্ধে বেশ কিছু তথ্য পাওয়া যায়। সংযুত্তনিকায়ে তাঁকে পকুধকো কাতিয়ানো (পালি: पकुधक कातियानो) এবং প্রশ্ন উপনিষদে তাকেও কবন্ধিন নামে অভিহিত করা হয়েছে। কবন্ধিন শব্দটি তাঁর শারীরিক অঙ্গবিকৃতিকে নির্দেশ করে। সামঞ্ঞফলসুত্ত অনুসারে, পকুধ কচ্চায়ন তেজ, বায়ু, জল ও ক্ষিতি এই চতুর্ভূতের সঙ্গে চেতনা, সুখ ও দুঃখকে পৃথক পৃথক উপাদান বলে মনে করেছেন। এই সাতটি উপাদান শুধু পরস্পর পৃথক তাই নয়, এগুলি অনির্মিত, অচল, অবধ্য ও অবিকৃত। এই উপাদানগুলি পরস্পরকে পরিবর্তন করতে বা প্রভাবিত করতে অক্ষম এবং সুখ-দঃখ ভাগী হতে অক্ষম। এখানে কেউ নিহত বা ঘাতক, বক্তা বা শ্রোতা, জ্ঞাতা ও বা জ্ঞানার্থী কেউ নেই। তাঁর মতে এই উপাদানগুলির মধ্যে যথেষ্ট শূন্যস্থান রয়েছেন, যেখানে আঘাত করলে মূল উপাদানকে স্পর্শ করা যায় না। তীক্ষ্ণ অস্ত্র দ্বারা মুন্ডচ্ছেদ করলে হত্যা করা হয় ন্স, কারণ অস্ত্র এই সাতটি উপাদানের মধ্যে অবস্থিত শূন্যস্থানে পতিত হয়। দৃশ্য উপাদানের মধ্যে এই সূক্ষ্ম উপাদানকে মানলেও তিনি শূন্য বা ব্যোমকে অষ্টম উপাদান হিসেবে গ্রহণ করেননি। সূত্রকৃতাঙ্গ নামক জৈন গ্রন্থে তাঁর মতবাদ সম্বন্ধে বর্ণনা রয়েছে। Rhys Davids, T.W. & William Stede (eds.) (1921-5). The Pali Text Society’s Pali–English Dictionary. Chipstead: Pali Text Society., p. 700[স্থায়ীভাবে অকার্যকর সংযোগ] হালদার, মণিকুন্তলা (১৯৯৬) বৌদ্ধধর্মের ইতিহাস, প্রকাশক মহাবোধি বুক এজেন্সী, ৪এ, বঙ্কিম চ্যাটার্জী ষ্ট্রীট, কলিকাতা-৭৩, ISBN ৯৭৮-৯৩-৮০৩৩৬-৩৩-৬ রাহুল সাংকৃত্যায়ন (১৯৮৮) দর্শন দিগদর্শন, দ্বিতীয় খণ্ড অনুবাদক- ছন্দা চট্টোপাধ্যায়, প্রকাশক- চিরায়ত প্রকাশন প্রাইভেট লিমিটেড, ১২ বঙ্কিম চ্যাটার্জী ষ্ট্রীট, কলিকাতা-৭৩ Thanissaro Bhikkhu (trans.) Samaññaphala Sutta: The Fruits of the Contemplative Life (1997) Bhaskar, Bhagchandra Jain (1972). Jainism in Buddhist Literature. Alok Prakashan: Nagpur. Available on-line at http://jainfriends.tripod.com/books/jiblcontents.html. Ñāṇamoli, Bhikkhu (trans.) and Bhikkhu Bodhi (ed.) (2001). The Middle-Length Discourses of the Buddha: A Translation of the Majjhima Nikāya. Boston: Wisdom Publications. আইএসবিএন ০-৮৬১৭১-০৭২-X. Rhys Davids, T.W. & William Stede (eds.) (1921-5). The Pali Text Society’s Pali–English Dictionary. Chipstead: Pali Text Society. Walshe, Maurice O'Connell (trans.) (1995). The Long Discourses of the Buddha: A Translation of the Dīgha Nikāya. Somerville: Wisdom Publications. আইএসবিএন ০-৮৬১৭১-১০৩-৩.
চাঁপাইনবাবগঞ্জ পলিটেকনিক ইনস্টিটিউট

চাঁপাইনবাবগঞ্জ পলিটেকনিক ইনস্টিটিউট বাংলাদেশের একটি সরকারি কারিগরি শিক্ষাপ্রতিষ্ঠান। এটি ২০০৬ সালে প্রতিষ্ঠিত হয়। এটি গণপ্রজাতন্ত্রী বাংলাদেশ সরকারের স্থাপিত ৪৯ টি সরকারি পলিটেকনিক ইনস্টিটিউটের একটি। প্রতিষ্ঠার পরবর্তি সময়ে এখানে দুইটি প্রযুক্তি বিভাগে অধ্যায়নের সুযোগ চালু করা হয়। বর্তমানে ৬ টি প্রযুক্তি বিভাগে শিক্ষার্থী ভর্তি করানো হয়। চাঁপাইনবাবগঞ্জ এর উপর দিয়ে বয়ে যাওয়া মহানন্দা নদীর তীরে অবস্থিত এই শিক্ষাপ্রতিষ্ঠানটি। এর পশ্চিমে রয়েছে কারিগরী প্রশিক্ষন কেন্দ্র (TTC) দক্ষিণে রয়েছে মহানন্দা সেতু। চাঁপাইনবাবগঞ্জ পলিটেকনিক ইনস্টিটিউট এ বর্তমানে ৬টি টেকনোলজি আছে- কম্পিউটার টেকনোলজি (কোড নং- ৬৬) রেফ্রিজারেশন এ্যান্ড এয়ারকন্ডিশনিং টেকনোলজি (কোড নং- ৭২) ইলেকট্রিক্যাল টেকনোলজি (কোড নং- ৬৭) ইলেকট্রনিক্স টেকনোলজি (কোড নং- ৬৮) ফুড টেকনোলজি (কোড নং- ৬৯) মেকাট্রনিক্স টেকনোলজি (কোড নং- ৯২) "সংরক্ষণাগারভুক্ত অনুলিপি"। ২৭ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২১।  প্রতিষ্ঠানের ওয়েবসাইট ওয়েব্যাক মেশিনে আর্কাইভকৃত ২৬ জুন ২০২০ তারিখে
লাক্স (সাবান)

লাক্স ইউনিলিভার কর্তৃক বিকশিত একটি বৈশ্বিক ব্র্যান্ড। এই ব্র্যান্ডের পণ্য পরিসীমার মধ্যে সৌন্দর্য সোপ, শাওয়ার জেল, চুলের শ্যাম্পু এবং কন্ডিশনার অন্তর্ভুক্ত রয়েছে। ১৮৯৯ সালে লাক্স "সানলাইট প্ল্যাক" লন্ড্রি সাবান চালু করে। ১৯২৫ সালে, এটি বিশ্বের প্রথম গণ-বাজার টয়লেট সাবান হয়ে ওঠে। এটি নারী সেলিব্রিটি উপস্থাপনার প্রবর্তিনকারী একটি ব্র্যান্ড হিসেবে স্বীকৃত। ২০০৫ সালের হিসেবে, লাক্সের রাজস্ব ছিল আনুমানিক €১ বিলিয়ন, পাশাপাশি ১০০ টিরও অধিক দেশে ছড়িয়ে এর কার্যক্রম ছড়িয়ে পড়ে। লাক্স বর্তমানে, ভারত, বাংলাদেশ, পাকিস্তান, ব্রাজিল, থাইল্যান্ড ও দক্ষিণ আফ্রিকার মত অনেক উন্নয়নশীল দেশের বাজারে নেতৃত্বস্থানীয় ভূমিকায় অবস্থান করছে। ইউনিলিভার কর্তৃক বিকশিত, লাক্সের (সাবান) বর্তমান সদর দফতর সিঙ্গাপুরে অবস্থিত। "Did you know"। unilevernigeria.com (ইংরেজি ভাষায়)। ইউনিলিভার। ৭ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ জুন ২, ২০১৫।  উইকিমিডিয়া কমন্সে লাক্স (সাবান) সংক্রান্ত মিডিয়া রয়েছে। দাপ্তরিক ওয়েবসাইট US Caress website
দার্শনিকের পাথর

দার্শনিকের পাথর বা পরশ পাথর (ইংরেজি: stone of the philosophers (লাতিন: lapis philosophorum) একটি কল্পিত রাসায়নিক (আলকেমিক্যাল) বস্তু। বলা হয়ে থাকে এটার স্পর্শে কম দামী ধাতু যেমন পারদকে সোনা অথবা রূপায় পরিণত করা যায়। এজন্য বাংলায় একে পরশ পাথরও বলা হয়। এটাকে অনেক সময় সঞ্জীবণী সুধা বলা হয়ে থাকে। এটার পূণঃর্জীবন বা অমরত্ত্ব প্রদানের ক্ষমতা আছে। কয়েক শতাব্দী ধরে আলকেমির লক্ষ্য ছিলো এই পরশ পাথর খুঁজে বের করা। এই দার্শনিকের পাথর আবিষ্কারের প্রচেষ্টাকে বলা হতো ম্যাগনাম ওপাস (মহান কর্ম)। দার্শনিকের পাথরের প্রথম উল্লেখ পাওয়া যায় যীশু খ্রিস্টের জন্মের ৩০০ বছর আগে পেনোপোলিসের যোশিওমোসের লেখা “চেইরোকমেতা”য়। আলকেমির লেখকেরা অবশ্য আরো প্রাচীন ইতিহাসের দাবী করেছেন। ১৬২০ সালে ইলিয়াম আশমোল এবং একজন অনামা লেখকের লেখা গ্লোরিয়া মুনদিতে দাবী করা হয়েছে যে আদম সরাসরি সৃষ্টিকর্তার কাছ থেকে এই পাথর সম্পর্কে জ্ঞান লাভ করেছিলেন। অষ্টম শতাব্দীতে আলকেমিস্ট জাবির ইবনে হাইয়ান বিশ্লেষণ করেন যে প্রতিটি বস্তুর চারটি গুণ আছে। আগুন গরম এবং শুকনো, মাটি শীতল এবং শুকনো, পানি শীতল এবং আর্দ্র, বাতাস গরম এবং আর্দ্র। তিনি তত্ত্ব প্রকাশ করেন যে প্রত্যেক ধাতু এই নীতির সংমিশ্রণ, দুটি ভেতরে এবং দুটি বাইরে। এই অনুমান থেকে বলা হতো এক ধাতু থেকে অন্য ধাতুতে রূপান্তরকালে এর মৌলিক গুণের পরিবর্তন সাধিত হয়। ম্যাক্স হেইনডেল, Freemasonry and Catholicism, আইএসবিএন ০-৯১১২৭৪-০৪-৯ Andrew Ede, Lesley B. Cormack. A History of Science in Society: from philosophy to utility. University of Toronto Press. p .66 Encyclopædia Britannica (২০১১). Philosophers' stone and Alchemy. Guiley, Rosemary (২০০৬). The Encyclopedia of Magic and Alchemy. Infobase Publishing, USA. আইএসবিএন ০-৮১৬০-৬০৪৮-৭. pp. 250–252. Myers, Richard (২০০৩). The basics of chemistry. Greenwood Publishing Group, USA. আইএসবিএন ০-৩১৩-৩১৬৬৪-৩. pp. 11–12. ওয়ালটার পেগেল (১৯৮২). Paracelsus: An Introduction to Philosophical Medicine in the Era of the Renaissance. Karger Publishers, Switzerland. আইএসবিএন ৩-৮০৫৫-৩৫১৮-X. থমসন, চার্লস জন স্যামুয়েল (২০০২) [১৯৩২]. Alchemy and Alchemists. Chapter IX. Courier Dover Publications, USA. আইএসবিএন ০-৪৮৬-৪২১১০-৪. pp. 68–76. উইকিমিডিয়া কমন্সে দার্শনিকের পাথর সংক্রান্ত মিডিয়া রয়েছে। The Philosophers' Stone by Edward Kelly ওয়েব্যাক মেশিনে আর্কাইভকৃত ৩০ জুন ২০১৫ তারিখে
পরশ পাথর (দ্ব্যর্থতা নিরসন)

পরশ পাথর বলতে বোঝানো যেতে পারে: পরশ পাথর - একটি কল্পিত রাসায়নিক বস্তু। পরশপাথর (চলচ্চিত্র) - সত্যজিৎ রায় পরিচালিত একটি চলচ্চিত্র। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ইবনে আল নাদিম

আবুল ফরজ মুহাম্মাদ বিন ইসহাক আল নাদিম (আরবি: ابوالفرج محمد بن إسحاق النديم; মৃত্যু: ১৭ সেপ্টেম্বর ৯৯৫ অথবা ৯৯৮) হলেন একজন ইসলামী শিক্ষাবিদ। ধারণা করা হয় তিনি পারস্য বংশোদ্ভুত ছিলেন। তিনি কিতাব-ই-ফিহরিস্ত এর জন্য বিখ্যাত। বইটি সম্পর্কে তিনি নিজেই বলেছেন, আরব-অনারব সকল জাতির জন্য আরবী ভাষায় এবং লিপিতে জ্ঞানের সকল শাখার উপর লেখা বইয়ের সূচীপত্র। আল নাদিমের জীবন সম্পর্কে খুব বেশি কিছু জানা যায় না। তিনি ছিলেন একজন বই বিক্রেতা এবং ক্যালিওগ্রাফার। তার বাবা "আল ওয়ারাকের" মতো তিনিও বিক্রির জন্য পান্ডুলিপি নকল করতেন। তিনি বাগদাদে বাস করতেন। মাঝে মাঝে তিনি মসুলের একটি স্থানের নাম উল্লেখ করেছেন। "FEHREST – Encyclopaedia Iranica"। সংগ্রহের তারিখ ২৮ জুলাই ২০১৪।  Nicholson, Reynold Alleyne (১৯০৭)। A literary history of the Arabs। T.F. Unwin। পৃষ্ঠা 362। সংগ্রহের তারিখ ১৯ জুন ২০১০।  এল এইচ গ্রে, ইরানিয়ান ম্যাটেরিয়াল ইন দ্যা ফিহরিস্ত," Le Muséon, 3/1, 1915, pp. 24–39. আর এ নিকোলসন, এ লিট্যার‍্যারি হিস্টোরি অফ দ্যা আরবস, কেম্ব্রিজ, ১৯০৭। এনসাইক্লোপিডিয়া ব্রিটানিকা ওয়েব্যাক মেশিনে আর্কাইভকৃত ১৭ মে ২০১২ তারিখে *আরবীতে ফিহরিস্ত। জার্মান ভাষায় টীকা এবং ভূমিকা লেখা, লিপজিগ, ১৮৭২। PDF ফরম্যাট। ইংরেজিতে ফিহরিস্ত। ইংরেজিতে অনুবাদ করেছেন বেয়ার্ড ডজ। PDF ফরম্যাট।
আর্থরাইজ

আর্থরাইজ হল ১৯৬৮ সালে অ্যাপোলো-৮ অভিযানের সময় মহাকাশচারী উইলিয়াম অ্যান্ডারস’র তোলা পৃথিবীর একটি আলোকচিত্রের নাম। প্রকৃতি আলোকচিত্রী গ্যালেন রাওয়েল এই আলোকচিত্রটিকে “এখন পর্যন্ত তোলা সবচাইতে প্রভাবশালী পরিবেশ-সংক্রান্ত আলোকচিত্র” বলে ঘোষণা দেন। এর আগে ১৯৬৬ সালে লুনার অরবিটার ১ মহাকাশযানের রোবোটিক প্রোবের মাধ্যমে আর্থরাইজের সাদাকালো রাস্টার চিত্র গ্রহণ করা হয়। চাঁদের আকাশে প্রথমবারের মতো মানুষসম্বলিত অভিযানের সময় উইলিয়াম অ্যান্ডারস আর্থরাইজ আলোকচিত্রটি গ্রহণ করেন, নাসা যেটিকে "এএস৮-১৪-২৩৮৩ চিত্র" নামে নথিবদ্ধ করেছে। অ্যান্ডারস আলোকচিত্রটি ধারণের জন্য উপযুক্ত ৭০ মিলিমিটার রঙিন ফিল্ম পাবার আগে, অভিযানের অধিনায়ক ফ্রাঙ্ক বোরম্যান দৃশ্যপটের সাদাকালো একটি চিত্র নেন যেটিতে পৃথিবীর প্রান্তরেখা চাঁদের দিগন্তরেখাকে স্পর্ষ করে ছিল। রঙিন আর্থরাইজ নামক আলোকচিত্রটির মতোই ঐ সাদাকালো চিত্রটিতেও ভূখন্ডের অবস্থান ও মেঘের ধরন একইরকম ছিল। ১৯৬৮ সালের ২৪ ডিসেম্বরে চাঁদের কক্ষপথ থেকে বৈদ্যুতিক ড্রাইভ সংবলিত ও অতিমাত্রায় পরিবর্তিত হ্যাসেলব্লাড ৫০০ ইএল ক্যামেরা দিয়ে আলোকচিত্রটি গৃহীত হয়েছিল। ঘটনাটির অডিও রেকর্ডিং ও প্রতিলিপি অনলাইনে সহজলভ্য। প্রকাশিত আলোকচিত্রে পৃথিবীর যেসব বৈশিষ্ট্য প্রদর্শীত হয়েছে সেগুলো হলঃ মেরুর দিকঃ দক্ষিণ থেকে বামে, উত্তর থেকে ডানে বিষুবরেখাঃ কেন্দ্রটি উপরের ডানদিকের কোণ দিয়ে পশ্চিমদিকে চলছে দিবাবসানের রেখাটি আফ্রিকা মহাদেশকে অতিক্রম করছে (বামদিকের মৃদু আলোকিত অংশটি নামিবিয়ার নামিব মরুভূমি এবং ডানদিকের অংশটি পশ্চিম সাহারা/ পশ্চিম আফ্রিকা) প্রচলিত উত্তর-দক্ষিণ মেরুর পরিপ্রেক্ষিতে ঘড়ির কাঁটার দিকে ১৩৫ ডিগ্রী কোণে ঘুরছে লাইফ নামক সাময়িক পত্রিকার সম্পাদকদের দ্বারা সম্পাদিত ১০০ ফটোগ্রাফস দ্যাট চেঞ্জড দ্য ওয়র্ল্ড বইতে প্রকৃতি আলোকচিত্রী গ্যালেন রাওয়েল এই আলোকচিত্রকে “এখন পর্যন্ত তোলা সবচাইতে প্রভাবশালী পরিবেশ-সংক্রান্ত আলোকচিত্র” হিসেবে আখ্যায়িত করেছেন। আরেকজন লেখক আলোকচিত্রটির আবির্ভাবকে পরিবেশ আন্দোলনের সূত্রপাত বলে বিবৃত করেছেন। মার্কিন যুক্তরাষ্ট্রের ডাক বিভাগ, চাঁদের চারপাশে অ্যাপোলো ৮ এর অভিযানের স্মারক হিসেবে ১৯৬৯ সালে একটি ডাকটিকিটের (স্কট # ১৩৭১) অনুমোদন করে। ডাকটিকিটটিতে আর্থরাইজে নামক রঙিন আলোকচিত্রটি ছাড়াও “ইন দ্য বিগিনিং গড...” কথাটি মুদ্রিত ছিল যা অ্যাপোলো ৮ অভিযানকালে তিনজন মহাকাশচারীর বাইবেলের বুক অভ জেনেসিসস থেকে পাঠকে স্মরণ করে অন্তর্ভুক্ত করা হয়েছিল। দ্যাট ফটোগ্রাফ (১৯৯৯), অস্ট্রেলিয়ান ব্রডকাস্টিং কর্পোরেশন। সংগৃহীতঃ ২ জুন, ২০১৫ এ্যাস্ট্রোনমি পিকচার অভ দ্য ডেঃ আর্থরাইজ। সংগৃহীতঃ ২ জুন, ২০১৫ অস্ট্রেলিয়ান ব্রডকাস্টিং কর্পোরেশনের ওয়েবসাইটে প্রকাশিত চিত্র। সংগৃহীতঃ ২ জুন, ২০১৫ Poole, Robert (২০০৮)। Earthrise: How Man First Saw the Earth। নিউ হ্যাভেন, কানেকটিকাট, যুক্তরাষ্ট্র: ইয়েল ইউনিভার্সিটি প্রেস। আইএসবিএন 0-300-13766-4।  নাসার মাধ্যমে প্রকাশিত অডিও টেপ। ওয়েব্যাক মেশিনে আর্কাইভকৃত ১৭ নভেম্বর ২০১৪ তারিখে সংগৃহীতঃ ২ জুন, ২০১৫ নাসার দ্বারা প্রকাশিত কথোপকথনের প্রতিলিপি ওয়েব্যাক মেশিনে আর্কাইভকৃত ৫ মার্চ ২০১৬ তারিখে। সংগৃহীতঃ ২ জুন, ২০১৫ গ্যালেন রাওয়েলঃ ১০০ ফটোগ্রাফস দ্যাট চেঞ্জড দ্য ওয়র্ল্ড ওয়েব্যাক মেশিনে আর্কাইভকৃত ২৮ মার্চ ২০১২ তারিখে। সংগৃহীতঃ ২ জুন, ২০০১৫ Wilford, John Noble (১৪ জুলাই ২০০৯)। "On Hand for Space History, as Superpowers Spar"। নিউ ইয়র্ক টাইমস। সংগ্রহের তারিখ ২ জুন ২০১৫।  ৪৫-তম বর্ষপূর্তি উপলক্ষে প্রকাশিত ইউটিউব ভিডিও
নেকটাই

নেকটাই বা শুধু টাই একটি পরিধেয়, যা দেখতে লম্বা একফালি কাপড়ের ন্যায় এবং গলা বেষ্টন করে পরিধান করা হয়। এটি গলাবন্ধ নামেও পরিচিত। সাধারণত শার্ট এর কলারের নিচে টাই বেঁধে পরা হয়। প্রধানত পুরুষদের পোশাক হলেও নারীরাও এখন টাই পরে থাকেন। ছেলে এবং পুরুষরা তাদের আনুষ্ঠানিক পোশাকের অংশ হিসেবে টাই পরেন। কিছু প্রতিষ্ঠানে যেমন বিদ্যালয়, আদালত, অফিস ইত্যাদি স্থলে আবশ্যক ইউনিফর্ম হিসাবে টাই পরতে হয়। টাই বাঁধার অসংখ্য গিঁট রয়েছে। তন্মধ্যে ফোর ইন হ্যান্ড, প্রাট, হাফ উইন্ডসর এবং উইন্ডসর গেরোগুলো প্রধান বা বেশি প্রচলিত। টাই এর সাথে আরও কিছু জিনিস ব্যবহার করা যেতে পারে। যেমন টাই পিন, টাই ক্লিপ, টাই চেইন ইত্যাদি। স্টক টাই শুরুতে শার্টের কলারের চারপাশে কয়েকবার সরু ব্যান্ডে ভাঁজ করা মসলিনের একটি ছোট টুকরো এবং পিন দিয়ে পিছন থেকে সুরক্ষিত করা হয়। পুরুষদের জন্য তাদের চুল লম্বা, অতীত কাঁধের দৈর্ঘ্য পরা ফ্যাশনেবল ছিল। প্রান্তগুলি ঘাড়ের কোণে পরা একটি কালো সিল্কের ব্যাগে আটকে দেওয়া হয়েছিল। এটি ব্যাগ-উইগ হেয়ারস্টাইল হিসাবে পরিচিত ছিল এবং এটির সাথে পরা নেকওয়্যারটি ছিল স্টক টাই। "stock"। অক্সফোর্ড ইংলিশ ডিকশনারি (অনলাইন সংস্করণ)। অক্সফোর্ড ইউনিভার্সিটি প্রেস। Noun: (44.a.) A kind of stiff close-fitting neckcloth, formerly worn by men generally, now only in the army. উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (Sসাবস্ক্রিপশন বা পার্টিশিপেটিং ইনস্টিটিউট মেম্বারশিপ প্রয়োজনীয়.)